Document ID: 32008D0690

KOMISIJOS SPRENDIMAS
2008 m. rugpjūčio 4 d.
iš dalies keičiantis Europos Parlamento ir Tarybos direktyvos 2001/109/EB bei Komisijos sprendimo 2002/38/EB nuostatas dėl tam tikrų rūšių vaismedžių sodinių statistinių tyrimų, kuriuos atlieka valstybės narės
(pranešta dokumentu Nr. C(2008) 4070)
(2008/690/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. gruodžio 19 d. Europos Parlamento ir Tarybos direktyvą 2001/109/EB dėl statistinių tyrimų, kuriuos turi atlikti valstybės narės tam tikrų rūšių vaismedžių sodinių galimam derlingumui nustatyti (1), ypač į jos 1 straipsnio 2 dalies trečią pastraipą ir 4 straipsnio 2 dalį,
kadangi:
(1)
Direktyva 2001/109/EB, kurioje nustatomas rūšių, kurių statistinius tyrimus turi atlikti valstybės narės, sąrašas, yra įgyvendinama 2001 m. gruodžio 27 d. Komisijos sprendimu 2002/38/EB, išdėstančiu tyrimo parametrus ir nustatančiu simbolių sistemą bei pavyzdines duomenų, susijusių su tam tikrų vaismedžių rūšių sodinių tyrimais, transkribavimo į kompiuteriu apdorojamą informaciją taisykles (2). Minėtu sprendimu nustatomos ūkininkavimo plotų ribos, kurios turėtų būti nustatytos, bei atitinkami jų kodai, taip pat išvardijamos atitinkamų vaismedžių rūšys bei veislės.
(2)
Direktyva 2001/109/EB turėtų būti iš dalies pakeista dėl techninių priežasčių, kad būtų atnaujintas jos priedas.
(3)
Sprendimo 2002/38/EB I priedas turėtų būti iš dalies pakeistas, kad būtų nustatyti Bulgarijos ir Rumunijos ūkininkavimo plotai.
(4)
Šiame sprendime numatytos priemonės atitinka Žemės ūkio statistikos nuolatinio komiteto, įsteigto Tarybos sprendimu 72/279/EEB (3), nuomonę,
PRIĖMĖ ŠĮ SPRENDIMĄ:
1 straipsnis
Direktyvos 2001/109/EB priedas keičiamas šio sprendimo I priedo tekstu.
2 straipsnis
Sprendimo 2002/38/EB I priedas iš dalies keičiamas pagal šio sprendimo II priedą.
3 straipsnis
Šis sprendimas skirtas valstybėms narėms.
Priimta Briuselyje, 2008 m. rugpjūčio 4 d.

Labels: 7
19
6